અમદાવાદઃ ગાંધીનગર સેક્ટર ૨૪ નજીક મરઘીનું વેચાણ કરતાં એક પરિવારે ગ્રાહક સાથે ભાવ તાલ બાબતે ઝઘડો થતાં ગ્રાહકને ઢોર માર મારી મોતને ઘાટ ઉતારતાં પોલીસે ખૂનનો ગુનો દાખલ કરી નાસી છૂટેલા શખસોની સઘન શોધખોળ શરૂ કરી છે. પ્રાપ્ત માહિતી પ્રમાણે અ અંગેની વિગત એવી છે કે ગાંધીનગર સેક્ટર-૨૫ ખાતે રહેતો જગદીશ કરશનજી ઠાકોર નામનો યુવાન ઉત્તરાયણના દિવસે ગાંધીનગર સેક્ટર ૨૪ ખાતે સાંઈબાબાના મંદિર પાસે છાપરાંમાં મરઘીનું વેચાણ કરતાં ગંગારામ મારવાડી પાસે મરઘી લેવા ગયો હતો.